ai4bharat/Pralekha huggingface dataset:
మంత్రిమండలి
ఎత్తయిన ప్రాంతాల జీవశాస్త్రం, మందులకు సంబంధించి ఉమ్మడిగా పరిశోధన చేసే కార్యక్రమంపై ఇండియా, కిర్గిస్థాన్ దేశాల మధ్యన కుదిరిన సహకార ఒప్పందానికి కేబినెట్ ఆమోదం.
ఎత్తయిన ప్రాంతాల జీవశాస్త్రం, మందులకు సంబంధించి ఉమ్మడిగా పరిశోధన చేసే కార్యక్రమంపై ఇండియా, కిర్గిస్తాన్ దేశాల మధ్యన సహకార ఒప్పందం  కుదిరింది. దీనికి ప్రధాన మంత్రి శ్రీ నరేంద్ర మోదీ ఆధ్వర్యంలో సమావేశమైన కేంద్ర కేబినెట్ ఆమోదం తెలిపింది. దీనివల్ల ఇరుదేశాల్లో సైన్సు, వైద్య రంగాల్లో ఇరుదేశాల పరస్పర సంబంధాలు బలోపేతమవుతాయి. ముఖ్యంగా ఎత్తైన ప్రాంతాల జీవశాస్త్రం, మందుల రంగాల్లో ఈ సంబంధాలు బలోపేతమవుతాయి.
ఈ ఎంఒసి కారణంగా ఇరుదేశాలకు పలు ప్రయోజనాలు కలుగుతాయి. ఎత్తైన ప్రాంతాల్లో ఏర్పాటు చేసే సైనిక వ్యవస్థకు సంబంధించిన భౌతిక, మానసిక పరిస్థితులను అవగాహన చేసుకోవడం జరుగుతుంది. తద్వారా ఎత్తైన ప్రాంతాల్లో వచ్చే వ్యాధులను తగ్గించడం జరుగుతుంది. దీనికోసం ఇరుదేశాల సైనికులకోసం యోగా, ఆయుర్వేద మందులు, సహజ సిద్ధవనరుల ద్వారా తయారు చేసే మందులను ఉపయోగించడం జరుగుతుంది.
మంత్రిమండలి
కర్ణాటకలోని పాదూర్ వ్యూహాత్మక పెట్రోలియం రిజర్వులను విదేశాలలోని జాతీయ చమురు కంపెనీల ద్వారా నింపేందుకు కేంద్ర కేబినెట్ అనుమతి
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్, కర్ణాటకలోని పాదుర్ వ్యూహాత్మక పెట్రోలియం రిజర్వులను  విదేశీ జాతీయ చమురు కంపెనీల ద్వారా నింపేందుకు అనుమతించింది. పాదుర్ వద్ద గల వ్యూహాత్మక రిజర్వు భూగర్భంలో నిర్మించిన 2.5 మిలియన్ మెట్రిక్ టన్నుల నిల్వ సామర్ధ్యంగల రాతి కట్టడం. నాలుగు కంపార్టమెంట్లతో నిర్మితమైన ఈ పెట్రలోలునిల్వ కేంద్రం ఒక్కో కంపార్టమెంట్లో 0.625 ఎ్ం.ఎం.టి ల పెట్రోలు నిల్వ చేయవచ్చు. ప్రభుత్వం నుంచి బడ్జెట్ మద్దతును తగ్గించేందుకు ఈ వ్యూహాత్మక పెట్రోలియం రిజర్వును పిపిపి పద్ధతిన నింపనున్నారు.
 భూ గర్భంలో 5.33 ఎం.ఎం.టి ల క్రూడ్ ఆయిల్ నిల్వ సామర్ద్యంగల కేంద్రాలను నిర్మించి వాటిని ఉపయోగంలోకి తెచ్చింది. ఇవి మూడు ప్రాంతాలలో ఏర్పాటయ్యాయి. విశాఖపట్నంలో ఏర్పాటు చేసిన భూగర్భ నిల్వ కేంద్రంలో 1.33 ఎఎంటిల చమురు నిల్వ చేయడానికి, మంగుళూరులో ఏర్పాటు చేసిన నిల్వ కేంద్రంలో 1.5 ఎం.ఎం.టిలు, కర్ణాటకలోని పాదుర్ వద్ద ఏర్పాటు చేసిన భూగర్భ నిల్వ కేంద్రంలో 2.5 ఎం.ఎం.టి ల చమురు నిల్వ చేయడానికి వీలుంది. వ్యూహాత్మక పెట్రోలియం రిజర్వు తొలి దశ కింద నిల్వ చేసే 5.33 ఎం.ఎం.టిల చమురు ,2017-18 వినియోగ అంచనాల ప్రకారం 95 రోజులపాటు భారతదేశ ముడిచమురు అవసరాలు తీర్చగలుగుతుందని అంచనా. ఇవి కాక అదనంగా ఒడిషాలోని చందీఖోల్,కర్ణాటకలోని పాదుర్లలో అదనంగా 6.5 ఎం.ఎంటిల సామర్ధ్యంగల వ్యూహాత్మక పెట్రోలియం రిజర్వు కేంద్రాల ఏర్పాటుకు 2018 జూన్లో కేంద్ర ప్రభుత్వం సూత్రప్రాయంగా ఆమోదం తెలిపింది. ఇది భారత దేశ ఇంధన భద్రతను 2017-18 వినియోగ అంచనాల ప్రకారం మరో 11.5 రోజులు కల్పించగలుగుతుంది.
|
ఆరోగ్య, కుటుంబ సంక్షేమ మంత్రిత్వ శాఖ
|
183.53 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 1.36 కోట్లకు పైగా టీకా డోసులు నిర్వహణ
ఇవాళ 15,378 కి తగ్గిన దేశవ్యాప్త క్రియాశీల కేసుల సంఖ్య; మొత్తం పాజిటివ్ కేసుల్లో ఇది 0.04%
గత 24 గంటల్లో నమోదయిన కొత్త కేసులు 1,259
ప్రస్తుత రికవరీ రేటు 98.75%
వారపు పాజిటివిటీ రేటు 0.25%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 183.53 కోట్ల  డోసులను టీకా కార్యక్రమం అధిగమించింది. 2,18,49,698 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 1.36 కోట్లకు పైగా  టీకా మొదటి డోసులను వీరికి ఇచ్చారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,03,540
|
|
రెండో డోసు
|
|
99,97,372
|
|
ముందు జాగ్రత్త డోసు
|
|
44,34,514
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,12,938
|
|
రెండో డోసు
|
|
1,75,04,076
|
|
ముందు జాగ్రత్త డోసు
|
|
68,19,657
|
|
12-14 ఏళ్ల వారు
|
|
మొదటి డోసు
|
|
1,36,84,215
|
|
15-18 ఏళ్ల వారు
|
|
మొదటి డోసు
|
|
5,69,24,555
|
|
రెండో డోసు
|
|
3,74,81,738
|
|
18-44 ఏళ్ల వారు
|
|
మొదటి డోసు
|
|
55,43,83,974
|
|
రెండో డోసు
|
|
46,42,96,274
|
|
45-59 ఏళ్ల వారు
|
|
మొదటి డోసు
|
|
20,27,08,609
|
|
రెండో డోసు
|
|
18,49,49,757
|
|
60 ఏళ్లు పైబడినవారు
|
|
మొదటి డోసు
|
|
12,67,09,234
|
|
రెండో డోసు
|
|
11,52,04,183
|
|
ముందు జాగ్రత్త డోసు
|
|
1,14,75,863
|
|
ముందు జాగ్రత్త డోసులు
|
|
2,27,30,034
|
|
మొత్తం డోసులు
|
|
1,83,53,90,499
దేశవ్యాప్త క్రియాశీల కేసుల సంఖ్య క్రమంగా తగ్గుతూ వస్తోంది. ఇవాళ 15,378 కి కేసులు తగ్గాయి. మొత్తం పాజిటివ్ కేసుల్లో ఇది 0.04 శాతం.
భారతదేశ రికవరీ రేటు 98.75 శాతంగా ఉంది. గత 24 గంటల్లో 1,705 మంది రోగులు కోలుకున్నారు. దీంతో, కోలుకున్న రోగుల సంఖ్య  4,24,85,534 కి పెరిగింది.
గత 24 గంటల్లో 1,259 కొత్త కేసులు నమోదయ్యయాయి.
గత 24 గంటల్లో మొత్తం 5,77,559 పరీక్షలు చేశారు. దేశవ్యాప్తంగా ఇప్పటివరకు 78.79 కోట్లకు పైగా  పరీక్షలు నిర్వహించారు.
వారపు, రోజువారీ పాజిటివ్ రేట్లలో తగ్గుదల కొనసాగుతోంది. వారపు పాజిటివిటీ రేటు 0.25 శాతం వద్ద, రోజువారీ పాజిటివిటీ రేటు 0.22 శాతం వద్ద ఉంది.
బొగ్గు మంత్రిత్వ శాఖ
రూ. 300 కోట్ల అంగుళ- బలరాం రైల్ లింక్ ప్రారంభం రోజూ అదనంగా మరో 40 వేల టన్నుల కోచ్ ల సరకు రవాణా
అంగుల్ -బలరాం రైల్ లింక్ వలన తాల్చేర్ నుంచి బొగ్గు తరలింపుకు మరింత సానుకూల పరిస్థితులు ఏర్పడబోతున్నాయి. 14 కిలోమీటర్ల పొడవున్న ఈ మార్గం సిద్ధం కావటంతో మహానది కోల్ ఫీల్డ్స్ లిమిటెడ్ ఇక మీదట రోజువారీ బొగ్గు తరలింపు దాదాపు 40 వేల టన్నులు పెంచగలుగుతుంది. రూ.300 కోట్ల వ్యయంతో చేపట్టిన మొదటి దశ అంగుల్ – బలరాం లింక్ వలన రోజుకు 10 రేక్ ల బొగ్గు బట్వాడా పెరిగింది.
ఎంసీఎల్, ఇర్కాన్ ఇంటర్నేషనల్ లిమిటెడ్. ఇడ్కో జాయింట్ వెంచర్ గా ప్రారంభించిన మహానది కోల్ రైల్వే లిమిటెడ్ ఈ ప్రాజెక్ట్ చేపట్టింది. దీన్ని కేంద్ర బొగ్గు, గనుల శాఖ, పార్లమెంటరీ వ్యవహారాల శాఖా మంత్రి శ్రీ ప్రహ్లాద్ జోషి, విద్య, నైపుణ్య శిక్షణ ఎంట్రప్రెన్యూర్ షిప్ శాఖల మంత్రి శ్రీ ధర్మేంద్ర ప్రధాన్, రైల్వేలు, కమ్యూనికేషన్లు, ఎలక్ట్రానిక్స్, ఐటీ శాఖా మంత్రి శ్రీ అశ్వని వైష్ణవ ఈ ప్రారంభ కార్యక్రమంలో పాల్గొన్నారు.
ఒడిశా అంగుల్ జిల్లాలోని తాల్చేర్ బొగ్గు గనుల అవసరం తీర్చే 68 కిలోమీటర్ల అంగుల్ -బలరాం-పుతుగాడియా జరపడా – టెంటులోయి - ఇన్నర్ కారిడార్ అమలు బాధ్యత ఎం సి ఆర్ ఎల్ చేపట్టింది. మొదటి దశలో 14 కిమీ పొడవైన అంగుల్ –బలరాం రైల్ లింక్ నిర్మాణం జరిగింది. రెండో దశ 54 కిలోమీటర్ల బలరాం – పుతుగాడియా-జరపడ- టెంటులోయి రైల్ లింక్ త్వరలో నిర్మాణం జరుగుతుంది. ఇర్కాన్ ఇంటర్నేషనల్ లిమిటెడ్ ఈ ప్రాజెక్టు చేపట్టింది. దీనికి రూ.1700 ఖర్చవుతుంది.
బొగ్గు మంత్రిత్వశాఖ కార్యదర్శి శ్రీ అమృత్ లాల్ మీనా; కోల్ ఇండియా లిమిటెడ్ ఛైర్మన్ శ్రీ ప్రమోద్ కుమార్ అగర్వాల్, ఎంసీఎల్ ఛైర్మన్ అండ్ మేనేజింగ్ డైరెక్టర్ శ్రీ ఓపీ సింగ్ ఎంసీఎల్ డైరెక్టర్ శ్రీ కేశవ రావు టెక్నికల్ డైరెక్టర్ శ్రీ జుగల్ కుమార్ బోరా, ఫైనాశ డైరెక్టర్ శ్రీ అజిత్ కుమార్ బెహురయా కూడా ఈ ప్రారంభోత్సవంలో పాల్గొన్నారు.
ఈ రైల్ లింక్ వలన తాల్చేర్ కోల్ ఇండియా కేటాయించిన గణిం తవ్వకం దారులు మినహా బొగ్గు బ్లాక్ ల నుంచి గని యజమానులకు కేటాయించిన పొడి ఇంధనాన్ని తొలగించటం కూడా సాధ్యమవుతుంది.
వ్యవసాయ మంత్రిత్వ శాఖ
వరి గడ్డి నిర్వహణ
పంజాబ్, హరియాణా, ఉత్తరప్రదేశ్, దిల్లీ ఎన్సీటీల్లో ఉత్పత్తయిన వరి గడ్డిని సమర్ధవంతంగా నిర్వహించేందుకు కేంద్ర ప్రభుత్వం 'పంట వ్యర్థాల నిర్వహణ' పథకం మార్గదర్శకాలను సవరించింది. లబ్ధిదారు/అగ్రిగేటర్ , పంచాయతీలు), వరి గడ్డిని వినియోగించే పరిశ్రమల మధ్య కుదిరే ఒప్పందం ప్రకారం వరి గడ్డి సరఫరా గొలుసు కోసం సాంకేతిక-వాణిజ్య నమూనా ప్రాజెక్టులు ఏర్పాటు చేసేందుకు నిబంధనలు రూపొందించడం జరిగింది. 1.50 కోట్ల రూపాయల వరకు ఖరీదు చేసే యంత్రాల వ్యయంపై 65% వరకు ఆర్థిక సాయాన్ని కేంద్ర ప్రభుత్వం అందజేస్తుంది. ప్రాజెక్టు ప్రాథమిక ప్రమోటర్గా ఉన్న పరిశ్రమ ఆ ప్రాజెక్టు వ్యయంలో 25%, మిగిలిన 10% మొత్తాన్ని లబ్ధిదారు/అగ్రిగేటర్ భరించాలి. రాబోయే మూడేళ్లలో, ఈ కార్యక్రమం ద్వారా 1.5 మిలియన్ మెట్రిక్ టన్నుల మిగులు వరి గడ్డిని సేకరించాలని భావిస్తున్నారు. ప్రతి ప్రాజెక్టు సంవత్సరానికి 4500 టన్నుల వరి గడ్డిని సేకరించగదని భావిస్తే, 1.5 మిలియన్ మెట్రిక్ టన్నుల వరి గడ్డిని సేకరించేందుకు మొత్తం 333 ప్రాజెక్టులను ఏర్పాటు చేయాల్సి ఉంటుందని అంచనా. వరి గడ్డి నిర్వహణ కోసం చేసే పర్యావరణహిత ప్రయత్నాలకు ఈ చర్య మద్దతుగా ఉంటుంది, వరి గడ్డిని కాల్చడం వల్ల ఏర్పడే వాయు కాలుష్యాన్ని తగ్గించడంలో సాయపడుతుంది. బయోమాస్ విద్యుత్ ఉత్పత్తి, జీవ ఇంధన రంగాల్లో తుది వినియోగదారు పరిశ్రమల కోసం వరి గడ్డి సరఫరా గొలుసును బలోపేతం చేయడం ఈ కార్యక్రమం లక్ష్యం. తద్వారా, ఆ రంగాల్లో కొత్త పెట్టుబడులకు మార్గం ఏర్పడుతుంది. గ్రామీణ ప్రాంతాల్లో ఉపాధి అవకాశాలను కూడా అది సృష్టిస్తుంది.
కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ ఈ రోజు లోక్సభలో లిఖితపూర్వక సమాధానం రూపంలో ఈ సమాచారం అందించారు.
ప్రధాన మంత్రి కార్యాలయం
ఆషాఢీ ఏకాదశి సందర్భం లో ప్రజల కుశుభాకాంక్షలు తెలిపిన ప్రధాన మంత్రి
ఆషాఢీ ఏకాదశి సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ఇదివరకు ప్రసారం అయిన ‘మన్ కీ బాత్’  కార్యక్రమం లో, పంఢర్ పుర్ యొక్క దివ్యత్వాన్ని గురించి మరియు వార్ కరీ సంప్రదాయం గురించి శ్రీ నరేంద్ర మోదీ తాను మాట్లాడిన సంగతుల ను కూడా ఈ సందర్భం లో శేర్ చేశారు.
ప్రధాన మంత్రి ఒక ట్వీట్ లో -
‘‘ పవిత్రమైనటువంటి ఆషాఢీ ఏకాదశి సందర్భం లో ఇవే శుభాకాంక్షలు. భగవాన్ విఠలుని ఆశీస్సులు మనకు ప్రాప్తించుగాక; మన సమాజం లో ఆనంద భావన పెంపొందుతూ ఉండుగాక. ఇదివరకు ప్రసారం అయిన ‘మన్ కీ బాత్’  కార్యక్రమం లో మనం పంఢర్ పుర్ దివ్యత్వాన్ని గురించి, మరి అలాగే వార్ కరీ సంప్రదాయాన్ని గురించి మాట్లాడుకొన్న సంగతులను కూడాను నేను శేర్ చేస్తున్నాను.’’ అని పేర్కొన్నారు.
దేహూ లో సంత్ తుకారామ్ జీ కి అంకితం చేసిన ఒక ఆలయాన్ని కొన్ని వారాల క్రితం తాను ప్రారంభించినప్పుడు ఇచ్చిన ఉపన్యాసం తాలూకు ఒక వీడియో ను సైతం ప్రధాన మంత్రి శేర్ చేశారు.
ప్రధాన మంత్రి ఒక ట్వీట్ లో -
‘‘కొన్ని వారాల కిందట, దేహూ లో సంత్ తుకారామ్ జీ కి అంకితం చేసిన ఒక ఆలయాన్ని ప్రారంభించడం కోసమని నేను అక్కడ కు వెళ్లాను. నా ఉపన్యాసం లో, నేను ఆయన యొక్క పవిత్రమైన బోధనల ను గురించి ప్రముఖం గా ప్రస్తావించడం జరిగింది. మనం అందరం మహానుభావులైన వార్ కరీ సాధువులు, రుషుల నుంచి ఏమేమి నేర్చుకోవచ్చో అనే వాటిని గురించి తెలియజేశాను.’’ అని పేర్కొన్నారు.
దీనికి తోడు, వార్ కరీ సంప్రదాయాన్ని గురించి ప్రధాన మంత్రి కిందటి ఏడాది నవంబర్ నెల లో తాను ఇచ్చిన ఉపన్యాసాన్ని కూడా శేర్ చేశారు.
ప్రధాన మంత్రి ఒక ట్వీట్ లో -
‘‘పంఢర్ పుర్ లో ఆధ్యాత్మిక పర్యటన కు ఊతాన్ని ఇచ్చేటటువంటి కీలకమైన ప్రాజెక్టుల కు శంకుస్థాపన చేసే భాగ్యం కిందటి సంవత్సరం నవంబరు నెల లో నాకు దక్కింది. ఇది వార్ కరీ సంప్రదాయానికి భారతదేశం యువతీయువకుల లో మరింత ఆదరణ లభించాలని మనం చేస్తున్న ప్రయాసల లో ఒక భాగం గా ఉంది.’’ అని పేర్కొన్నారు.
గణాంకాలు- కార్యక్రమాల అమలు మంత్రిత్వ శాఖ
2020 మే నెలకు సంబంధించి పారిశ్రామిక ఉత్పత్తి , వినియోగ ఆధారిత సూచిక శీఘ్ర అంచనాలు 
పారిశ్రామిక ఉత్పత్తి సూచిక కి సంబంధించిన శీఘ్ర అంచనాలు ఆరువారాల తేడాతో ప్రతి నెలా 12 వ తేదీన విడుదల అవుతాయి.  . వీటిని సోర్సు ఏజెన్సీలనుంచి వచ్చే సమాచారంతో సంకలనం చేస్తారు. ఈ సోర్సు ఏజెన్సీలు ఉత్పాదక ఫ్యాక్టరీలు లేదా సంస్థలనుంచి సమాచారం అందుకుంటాయి.
(2. కోవిడ్ -19 మహమ్మారి వ్యాప్తిని అరికట్టడానికి ప్రభుత్వం ప్రకటించిన ముందస్తు చర్యలు, దేశవ్యాప్త లాక్డౌన్ కారణంగా మెజారిటీ పారిశ్రామిక రంగ సంస్థలు 2020 మార్చి చివరి నుంచి తమ కార్యకలాపాలు నిర్వహించ లేదు.
లాక్డౌన్ సమయంలో, ఆతర్వాత షరతులతో కూడిన ఆంక్షల సడలింపుతో , వివిధ వస్తువులను ఉత్పత్తి చేసే సంస్థలపై ఇది ప్రభావం చూపింది. 2020 మే నెలకు ఈ సూచిక 88.4 గా ఉండగా 2020 ఏప్రిల్ నెలలో ఇది 53.6 గా ఉంది. ఆర్థిక వ్యవస్థలో పారిశ్రామిక కార్యకలాపాలు దశలవారీగా పుంజుకున్నాయని ఇది సూచిస్తున్నది.
3. 2020 మే నెలలో స్పందించిన యూనిట్ల సంఖ్య, అంతకుముందు లాక్డౌన్ నెలలతో పోలిస్తే మెరుగుపడింది. వెయిటెడ్ రెస్పాన్సు రేటు ఏప్రిల్ 2020 శీఘ్ర అంచనాల కాలానికి 87 శాతం గా ఉండగా , ప్రస్తుతం తొలి రివిజన్ కింద దానిని 91 శాతంగా ఎగువకు సవరించారు.
4. 2020 మే నెలకు పారిశ్రామిక ఉత్పత్తి సూచిక  శీఘ్ర అంచనా 2011-12 ఆధార సంవత్సరం వద్ద 88.4 గా ఉంది. గనులు, తయారీ, విద్యుచ్ఛక్తి రంగాలకు సంబంధించి పారిశ్రామిక ఉత్పత్తి సూచికలు 2020 మే నెలకు వరుసగా 87.0,82.4, 149.6 గా ఉంటూ వచ్చాయి.. శీఘ్ర అంచనాలు ఆ తర్వాతి ప్రకటనలలో, ఐఐపి సవరణ విధానాలకు అనుగుణంగా మార్పులకు గురౌతాయి.
5. వినియోగ ఆధారిత వర్గీకరణ ప్రకారం,2020 మే నెలకు, ప్రాథమిక సరకుల సూచికలు 105.5 గా , కాపిటల్ గూడ్సుకు 37.1 , ఇంటర్మీడియట్ గూడ్సుకు 77.6 . తయారీ, నిర్మాణ రంగ సరకులకు 84.1గా  ఉన్నాయి. ఇంకా, కన్సూమర్ డ్యూరబుల్సు, కన్సూమర్ నాన్ డ్యూరబుల్సుల సూచికలు 2020 మే నెలకు వరుసగా 42.2, 132. 3గా ఉన్నాయి.
6. సెక్టోరల్ స్థాయిలో 2020 మే నెలకు పారిశ్రామిక ఉత్పత్తి సూచిక శీఘ్ర అంచనాల స్టేట్మెంట్లు, రెండంకెల స్థాయి జాతీయ పారిశ్రామిక వర్గీకరణ , వినియోగ ఆధారిత వర్గీకరణలను స్టేట్ మెంట్ 1,2,3 లలో వరుసగా ఇవ్వడం జరగింది.
2020 ఏప్రిల్ నెలకు సంబంధించి ఐఐపి విడుదల చేసిన పత్రికా ప్రకటనలో పేర్కొన్న దాని ప్రకారంగా, 2020 మే నెల పారిశ్రామిక ఉత్పత్తి సూచి  ని కోవిడ్ మహమ్మారికి ముందు గల నెలలతో పోల్చడం సరికాదు.
7.2020 మే నెలకు సంబంధించిన ఐఐపి శీఘ్ర అంచనాలతో పాటుగా , 2020 ఏప్రిల్ నెల సూచికలు తొలి సవరణకు గురికాగా, సోర్సు ఏ జెన్సీల నుంచి తాజా సమాచారం రావడంతో 2020 ఫిబ్రవరికి సంబంధించిన సూచికలు తుది సవరణకు కూడా గురయ్యాయి.
2020 మే నెలకు సంబంధించిన శీఘ్ర అంచనాలను 86 శాతం వెయిటెడ్ రెస్సార్సు రేటు వద్ద సంకలనం చేయడం జరిగింది. 2020 ఏప్రిల్కు సంబంధించిన సూచికలను 91 శాతం వెయిటెడ్ రెస్పాన్సు వద్ద సవరించారు. 2020 ఫిబ్రవరి తుది సవరణను 92 శాతం వెయిటెడ్ రెస్పాన్సు రేటు వద్ద సవరించారు.
8. జూన్ 2020 కి సంబంధించిన సూచికను 2020 ఆగస్టు 11 మంగళవారం నాడు విడుదల చేస్తారు.
గమనిక:-
ఈ పత్రికా ప్రకటనకు సంబంధంచిన సమాచారం మంత్రిత్వశాఖ వెబ్సైట్ http://www.mospi.nic.in లో కూడా అందుబాటులో ఉంటుంది. హిందీ ప్రెస్ రిలీజ్ http://mospi.nic.in/hi వెబ్సైట్ పై అందుబాటులో ఉంటుంది.
ఆర్థిక మంత్రిత్వ శాఖ
ఆధార్ ఆధార ఈ - కె వై సి ద్వారా తక్షణ 'పాన్' జారీ సౌకర్యం ప్రారంభించిన ఆర్ధిక మంత్రి
కేంద్ర వార్షిక బడ్జెటులో ప్రకటించిన విధంగా కేంద్ర ఆర్ధిక & కార్పొరేట్ వ్యవహారాల మంత్రి శ్రీమతి నిర్మలా సీతారామన్ తక్షణం ఆదాయపు పన్ను ఖాతా సంఖ్య 'పాన్' జారీ సౌకర్యాన్ని గురువారం ఢిల్లీలో  లాంఛనంగా ప్రారంభించారు. చెల్లుబాటైన ఆధార్ సంఖ్య ఉండి దానికి మొబైల్ నంబర్ నమోదై ఉన్న పాన్ దరఖాస్తుదారులకు ఈ సౌకర్యం లభ్యమవుతుంది. ఈ కేటాయింపు ప్రక్రియ పూర్తిగా కాగితరహితం మరియు దరఖాస్తుదారులకు ఎలెక్ట్రానిక్ పాన్ నెంబరు  ఉచితంగా జారీ చేయడం జరుగుతుంది.
2020 సంవత్సరపు కేంద్ర బడ్జెటులో ఆర్ధిక మంత్రి శ్రీమతి సీతారామన్ త్వరలో తక్షణ పాన్ సౌకర్యాన్ని ప్రారంభించనున్నట్లు ప్రకటించిన సంగతి గుర్తుండే ఉంటుంది."గత బడ్జెటులో నేను పాన్ మరియు ఆధార్ పరస్పరము మార్చుకునే వీలు కల్పించాను. దానికి అవసరమైన నియమాలను ఇదివరకే ప్రకటించడం జరిగింది. పాన్ కేటాయింపు ప్రక్రియను మరింత సులభతరం చేయడానికి త్వరలో మేము ఎలాంటి దరఖాస్తు నింపవలసిన అవసరం లేకుండా ఆధార్ ఆధారంగా ఆన్ లైనులో తక్షణం పాన్ నెంబరు కేటాయించే పద్ధతిని ప్రారంభిస్తాము" అని బడ్జెట్ ప్రసంగం 129వ పేరాలో ఆర్ధిక మంత్రి తెలిపారు.
ఆధార్ ఆధార ఈ- కె వై సి ద్వారా తక్షణ 'పాన్' జారీ సౌకర్యాన్ని గురువారం లాంఛనంగా ప్రారంభించారు. వాస్తవానికి దాని 'బీటా వెర్షన్' ను ఆదాయపు పన్ను శాఖ ఈ- ఫైలింగ్ వెబ్సైటులో 2020 ఫిబ్రవరి 20వ తేదీన ప్రారంభించి పరీక్షించి చూశారు. అప్పటి నుంచి 2020 మే 25వ తేదీ వరకు 6,77,680 తక్షణ పాన్ నెంబర్లను కేటాయించడం జరిగింది. తక్షణ పాన్ నెంబరు జారీకి 10 నిముషాలు పడుతోంది.
ఇంకొక విషయం ఏమిటంటే
25.05.2020 తేదీవరకు మొత్తం 50.52కోట్ల పాన్ నెంబర్లను పన్ను చెల్లింపుదారులకు కేటాయించడం జరిగింది. వాటిలో దాదాపు
49.39 పాన్ నెంబర్లను వ్యక్తిగత చెల్లింపుదారులకు కేటాయించారు. మరియు ఇప్పటివరకు 32.17 కోట్ల పాన్ నెంబర్లకు ఆధార్ సంఖ్యను జత చేయడం జరిగింది.
తక్షణ పాన్ నెంబరు కోసం దరఖాస్తు చేయడం చాలా సులభం తక్షణ పాన్ పొందదలచిన దరఖాస్తుదారు ఆదాయపు పన్ను శాఖ ఈ- ఫైలింగ్ వెబ్సైటులో ఆమె/ అతని చెల్లుబాటులో ఉన్న ఆధార్ సంఖ్యను పొందుపరచాలి. మరియు ఆధార్ లో నమోదై ఉన్న మొబైల్ నెంబరుకు వచ్చిన ఓటిపిని సమర్పించాలి.ఈ ప్రక్రియ పూర్తయిన తరువాత 15అంకెల దరఖాస్తు స్వీకరణ సంఖ్య ఉత్పత్తి అవుతుంది. అవసరమైతే తమ దరఖాస్తు తాజా స్థితి ఏమిటో దరఖాస్తుదారు ఎప్పుడైనా ఆమె/ అతని చెల్లుబాటులో ఉన్న ఆధార్ సంఖ్యను పేర్కొని పరీక్షించి చూసుకోవచ్చు. కేటాయింపు ప్రక్రియ విజయవంతంగా పూర్తయిన తరువాత తమ ఈ-పాన్ ను డౌన్ లోడ్ చేసుకోవచ్చు. ఒక వేళ దరఖాస్తుదారు ఈ-మెయిల్ ఐ డి ఆధార్ వద్ద నమోదై ఉన్నట్లయితే ఈ-పాన్ ను ఆమె/అతని ఈ-మెయిల్ ఐడికి కూడా పంపుతారు.
తక్షణ పాన్ నెంబరు పొందే సౌకర్యం కల్పించడం డిజిటల్ ఇండియా దిశగా ఆదాయపు పన్ను శాఖ తీసుకున్న మరొక చర్య. తద్వారా పన్ను చెల్లింపుదారులకు నిబద్ధతతో వ్యవహరించడం మరింత సులభతరం అవుతుంది.
(Visitor Counter : 358
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
సైన్స్ & టెక్నాలజీ అండ్ ఇన్నోవేషన్ పాలసీ  2020 రూపొందించడానికి ప్రజా, నిపుణుల సంప్రదింపుల ‘టౌన్ హాల్ మీట్’
ఈ ప్రక్రియ 4 అత్యంత అనుసంధానించిన ట్రాక్ల ద్వారా నిర్వహిస్తారు, విధాన సూత్రీకరణలో సంప్రదింపుల కోసం ఇది సుమారు 15000 మంది వాటాదారులకు చేరుతుంది.
వేర్వేరు మార్గాల ద్వారా సంప్రదింపుల ప్రక్రియలు ఇప్పటికే ప్రారంభమయ్యాయి, సమాంతరంగా నడుస్తున్నాయి
పూర్తి ప్రక్రియను సమన్వయం చేయడానికి అంతర్గత విధాన పరిజ్ఞానం, డేటా సపోర్ట్ యూనిట్తో కూడిన సచివాలయాన్ని డిఎస్టి  వద్ద ఏర్పాటు చేశారు.
ఎస్టిఐపి 2020 టౌన్ హాల్ మీట్, సైన్స్-టెక్నాలజీ మరియు ఇన్నోవేషన్ పాలసీ  2020 ను రూపొందించడానికి ట్రాక్- I ప్రజా, నిపుణుల సంప్రదింపుల ప్రక్రియను కేంద్ర ప్రభుత్వ ప్రధాన శాస్త్ర సలహాదారు ప్రొఫెసర్ కె విజయరాఘవన్, కార్యదర్శి, డిఎస్టి ప్రొఫెసర్ అశుతోష్ శర్మ 2020, జూన్ 12 న ప్రారంభించనున్నారు.
ట్రాక్ I కన్సల్టేషన్ ప్రక్రియలో సైన్స్ పాలసీ ఫోరం ద్వారా విస్తృతమైన ప్రజా, నిపుణుల సంప్రదింపులు ఉంటాయి, ఈ విధానానికి కావలసిన వివరాలను అభ్యర్థించడానికి ఒక ప్రత్యేక వేదిక ఇది. ఎస్టీఐపి 2020 సెక్రటేరియట్ అధిపతి, డిఎస్టి అడ్వైజర్ డాక్టర్ అఖిలేష్ గుప్తా కూడా సంప్రదింపుల ప్రారంభోత్సవంలో పాల్గొంటారు.
కేంద్ర ప్రభుత్వ ప్రధాన శాస్త్ర సలహాదారు కార్యాలయం , సైన్స్ అండ్ టెక్నాలజీ విభాగం  కొత్త జాతీయ సైన్స్ టెక్నాలజీ అండ్ ఇన్నోవేషన్ పాలసీ  ను రూపొందించడానికి సంప్రదింపుల ప్రక్రియను ప్రారంభించాయి. ఈ అంశంతో సంబంధం ఉన్న వారందరితో విస్తృత శ్రేణిలో సంప్రదింపులు జరుగుతున్నాయి.
ట్రాక్ I లో ఆలోచనపరులు, విధాన పండితులతో సంప్రదింపులు, ప్రజా భాగస్వామ్యంతో ప్యానెల్ చర్చ, ప్రింట్ మీడియా కథనాలు, చిట్ట చివరివరకు చేరేలా కమ్యూనిటీ పాడ్కాస్ట్లు ఉంటాయి.
ఎస్టిఐపి 2020 సూత్రీకరణ ప్రక్రియ 4 అత్యంత అనుసంధానించబడిన ట్రాక్లు ద్వారా నిర్వహిస్తారు. ఇది విధాన సూత్రీకరణలో సంప్రదింపుల కోసం సుమారు 15000 మంది వాటాదారులకు చేరుతుంది. ట్రాక్ I సైన్స్ పాలసీ ఫోరం ద్వారా విస్తృతమైన ప్రజం నిపుణుల సంప్రదింపుల ప్రక్రియను కలిగి ఉంటుంది. ట్రాక్ II విధాన ముసాయిదా ప్రక్రియలో ఆధారాలతో సహా సమాచారం సిఫారసులను అందించడానికి నిపుణులచే నడిచే నేపథ్య సంప్రదింపులను కలిగి ఉంటుంది. ఇందుకోసం ఇరవై ఒకటి  ప్రత్యేక నేపథ్య సమూహాలను ఏర్పాటు చేశారు. ట్రాక్ III లో మంత్రిత్వ శాఖలు, రాష్ట్రాలతో సంప్రదింపులు ఉంటాయి, ట్రాక్ IV అత్యున్నత స్థాయి బహుళ-భాగస్వామ్యుల సంప్రదింపులను కలిగి ఉంటుంది.
అన్ని వేదికలపైనా సంప్రదింపుల ప్రక్రియ ఇప్పటికే ప్రారంభమైంది.
పూర్తి ప్రక్రియను సమన్వయం చేయడానికి అంతర్గత విధాన పరిజ్ఞానం, డేటా సపోర్ట్ యూనిట్తో కూడిన సచివాలయాన్ని డిఎస్టి  వద్ద ఏర్పాటు చేశారు.
ఆర్థిక మంత్రిత్వ శాఖ
భారతదేశం తన అంతరిక్ష సామర్థ్యాన్ని వాణిజ్యపరంగా ఉపయోగించుకునే దిశగా పయనించడానికి న్యూ స్పేస్ ఇండియా లిమిటెడ్  ఏర్పాటు
ఈ సంస్థ నేతృత్వ౦లో వివిధ అంతరిక్ష ఉత్పత్తుల వాణిజ్యీకరణ
న్యూ స్పేస్ ఇండియా లిమిటెడ్  ను అ౦తరిక్ష విభాగ నూతన వాణిజ్య విభాగంగా చేర్చడ౦ జరిగి౦దని కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్ అన్నారు. ఈ రోజు పార్లమెంటులో 2019-20 కేంద్ర బడ్జెట్ను ఆమె ప్రవేశపెట్టారు.
ప్రపంచవ్యాప్తంగా తక్కువ ఖర్చుతో ఉపగ్రహాలు మరియు ఇతర అంతరిక్ష ఉత్పత్తులను ప్రయోగించే సాంకేతికత మరియు సామర్థ్యంతో భారతదేశం ప్రధాన అంతరిక్ష శక్తిగా అవతరించిందని ఆర్థిక మంత్రి అన్నారు. ఈ సామర్థ్యాన్ని వాణిజ్యపరంగా ఉపయోగించుకునే సమయం వచ్చింది. ఇస్రో పటిష్టతకు, లబ్దిని చేకూర్చేందుకు వీలుగా ప్రభుత్వ రంగ సంస్థ న్యూ స్పేస్ ఇండియా లిమిటెడ్ను అంతరిక్ష శాఖ నూతన వాణిజ్య విభాగంగా ఏర్పాటు చేయడ౦ జరిగి౦దని అన్నారు.
ప్రయోగ వాహనాల ఉత్పత్తి, సాంకేతిక పరిజ్ఞానం బదిలీ మరియు అంతరిక్ష ఉత్పత్తుల మార్కెటింగ్ సహా వివిధ అంతరిక్ష ఉత్పత్తుల వాణిజ్యీకరణకు కంపెనీ నేతృత్వం వహిస్తుందని మంత్రి తెలిపారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఆహారధాన్యాల పంపిణీకి సంబంధించి ది వైర్ లో ప్రచురితమైన వార్తా కథనానికి ఆహార మరియు ప్రజాపంపిణీ విభాగ ఖండన
ప్రధాన మంత్రి గరీబ్ కళ్యాణ్ పథకం కింద మే నెలలో 144 మిలియన్ రేషన్ కార్డు దారులకు ఆహారధాన్యాలు అందలేదంటూ ది వైర్ మీడియాలో ప్రచురితమైన వార్తను కేంద్ర ఆహార, ప్రజాపంపిణీ మంత్రిత్వశాఖకు చెందిన ఆహార మరియు ప్రజాపంపిణీ విభాగం ఖండించింది. ది వైర్ లో శ్రీ కబీర్ అగర్వాల్ రాసిన వార్త కథనం సత్యదూరంగా వుందని ఈ ఖండనలో పేర్కొన్నారు. ఏప్రిల్ నెలలో 144 మిలియన్ ప్రజలు, మే నెలలో 64. 4 మిలియన్ రేషన్ కార్డు దారులకు ఆహారధాన్యాలు అందలేదని ఆ వార్తా కథనంలో ఆరోపించారు.
120 లక్షల మెట్రిక్ టన్నుల ఆహారధాన్యాల పంపిణీ ప్రస్తుతం కొనసాగుతోందని ఆహార మరియు ప్రజాపంపిణీ విభాగం తెలిపింది. పూర్తిగా లాక్ డౌన్ సమయంల కూడా పుడ్ కార్పొరేషన్ చాలా సమర్థవంతంగా పని చేసిందని సరఫరా వ్యవస్థను కొనసాగించిందని ప్రజాపంపిణీ విభాగం వివరించింది. ప్రధాన మంత్రి గరీబ్ కళ్యాణ్ యోజన పథకం కింద మూడు నెలలకోసం ఇంతవరకూ 103 లక్షల మెట్రిక్ టన్నుల ఆహారధాన్యాలను రాష్ట్రాలకు కేంద్ర పాలిత ప్రాంతాలకు పంపామని ప్రకటనలో వివరించారు. ఏప్రిల్ నెలలో ఎఫ్ సి ఐ నుంచి సరాసరి ప్రతి రోజూ 1.72 లక్షల మెట్రిక్ టన్నుల ఆహారధాన్యాల సరఫరా కొనసాగిందని మే నెలలో ఇది 1.29 లక్షల మెట్రిక్ టన్నులుగా నమోదైంది. జున్ నెలలో ఇంతవరకూ ఇది 1.39 లక్షల మెట్రిక్ టన్నులుగా వుందని అధికారులు వివరించారు. అన్ని రాష్ట్రాల్లో సరిపోయినన్ని నిలువలున్నాయని అన్నారు.
దేశంలో 11 రాష్ట్రాలు రెండు మూడు నెలలకు సరిపోయేలా ఒకేసారి ఆహారధాన్యాలను పంపిణీ చేస్తున్నాయి. రేషన్ షాపులకు పదే పదే రాకుండా చూడడం కోసం ఈ పని చేస్తున్నారు. కొన్ని రాష్ట్రాల్లో సరఫరాకు అనుగుణంగా మార్పులు చేసుకుంటూ ప్రజలకు రేషన్ సరుకులు అందిస్తున్నారు. భౌతిక దూరం జాగ్రత్తలు పాటిస్తున్నారు.జాతీయ ఆహార భద్రతా చట్టం కిందకు రాని రేషన్ కార్డు దారులకు, ఎన్ జీవోలకు కూడా ఏప్రిల్ మే నెలలో ఆహారధాన్యాలు అందేలా రాష్ట్రాలకు ఆహారధాన్యాలను సరఫరా చేశామని అధికారులు తెలిపారు. ఇందుకోసం 13 లక్షల మెట్రిక్ టన్నుల ఆహారధాన్యాలను సరఫరా చేశారు.
దీనికి తోడు ఆత్మ నిర్భర్ భారత్ పథకం కింద 8 కోట్ల మంది వలసకార్మికులకు ఆహారధాన్యాలను పంపిణీ చేస్తున్నారు. దేశవ్యాప్తంగా వివిధ ప్రాంతాల్లో వున్న వలస కార్మికులకు, క్వారంటైన్ కేంద్రాల్లో వున్నవారికి పంపిణీ కొనసాగుతోందని అన్నారు.
ప్రధాన మంత్రి గరీబ్ కళ్యాణ్ యోజన పథకం కింద ఇంతవరకూ 80 కోట్ల లబ్ధిదారుల్లో 74 కోట్ల మంది లబ్ధి పొందారు.కొన్ని రాష్ట్రాల్లో ఏప్రిల్ నెల పంపిణీ ఇంకా కొనసాగుతోందని మొత్తంమీద ఈ సంఖ్య పెరుగుతుందని అధికారులు పేర్కొన్నారు.
ది వైర్ వార్తా కథనం మొదట్లో ఏప్రిల్ నెలలో 200 మిలియన్ మందికి పంపిణీ జరగలేదని రాశారని అయితే అదే కథనంలో చవరికి వచ్చేసరికి ఏప్రిల్ నెలలో 64 మిలియన్ మందికి పంపిణీ జరగలేదని అన్నారు. ఒకే కథనంలో ఇంత తేడా రాయడంద్వారా ప్రజాపంపిణీ వ్యవస్థపై తమకున్న అవగాహన లేమిని వారు బైట పెట్టుకున్నారని అధికారులు స్పష్టం చేశారు.
పిఎంజిఎఏవై కింద మే నెలలో 68 కోట్ల మందికి లబ్ధి చేకూరిందని, అయితే ది వైర్ వార్తా కథనంలో 65.5 కోట్ల మందికి లబ్ధి చేకూరినట్టు పాత సమాచారం ఇచ్చారని అధికారులు పేర్కొన్నారు. అంటే నిరంతరం జరుగుతున్న ప్రజాపంపిణీ విధానాన్ని ఈ వార్తా కథనం పట్టించుకోలేదని స్పష్టమవుతోందని అధికారులు స్పష్టం చేశారు.
ప్రధాన మంత్రి కార్యాలయం
మడగాస్కర్ అధ్యక్షుడికి ప్రధాని ధన్యవాదాలు; సీడీఆర్ఐ కృషిలో ద్వీపదేశాల్లో వాతావరణ మార్పు సవాళ్ల గురించి ప్రముఖంగా ప్రస్తావన
ప్రధానమంత్రి శ్రీ నరేంద్ర మోదీ మడగాస్కర్ అధ్యక్షుడు గౌరవనీయ ఆండ్రీ నిరినా రాజోలీనాకు ధన్యవాదాలు తెలిపారు. సంకీర్ణం ద్వారా వాతావరణం, విపత్తు ప్రతిరోధక శక్తికి ప్రోత్సాహంలో భారతదేశం నాయకత్వ పాత్రను గుర్తించడంపై ధన్యవాదాలు తెలియజేశారు.
ఈ మేరకు మడగాస్కర్ అధ్యక్షుడి ట్వీట్కు ప్రతిస్పందనగా చేసిన ట్వీట్లో:
“ధన్యవాదాలు ప్రెసిడెంట్ @SE_Rajoelina. ప్రతిరోధక మౌలిక సదుపాయాలను సృష్టించే సీడీఆర్ఐ కృషిలో వాతావరణ మార్పులవల్ల ద్వీపదేశాలు ఎదుర్కొంటున్న సవాళ్లను మేం ప్రధానంగా దృష్టి సారించాల్సిన అంశంగా గుర్తించాం” అని పేర్కొన్నారు.
సమాచార, ప్రసార మంత్రిత్వ శాఖ
కేవలం ఆల్కహాల్ వేడుకగా ప్రారంభమైన ఈ వేడుక తదుపరి జీవిత వేడుకగా మారింది : డైరెక్టర్
గోవాలోని కళా అకాడమీలో డెన్మార్క్ కు చెందిన చిత్ర నిర్మాత థామస్ వింటర్ బర్గ్ చిత్రం “అనదర్ రౌండ్” ప్రదర్శనతో 51వ భారత అంతర్జాతీయ చలనచిత్రోత్సవం  ప్రారంభమయింది. అలాగే ఈ ప్రారంభ చిత్రం 93వ ఆస్కార్ అవార్డుల బరిలోకి డెన్మార్క్ అధికారికంగా ప్రవేశించడానికి గుర్తుగా ప్రదర్శించిన ఇండియన్ ప్రీమియర్ చిత్రం.
డాక్టర్ శ్యామ ప్రసాద్ ముఖర్జీ ఇండోర్ స్టేడియంలో ఉదయం వేళ 51వ ఐఎఫ్ఎఫ్ఐ ప్రారంభ కార్యక్రమంలో ప్రారంభ చిత్రం ట్రయలర్ ప్రదర్శించారు. “కేవలం ఒక ఆల్కహాల్ వేడుకగా ప్రారంభమైన ఈ ఉత్సవం తదుపరి జీవిత వేడుకగా మారింది” అని చిత్ర ప్రదర్శన సందర్భంగా వింటర్ బర్గ్ పంపిన వీడియో సందేశంలో తెలిపారు.
కేన్స్ ఉత్తమ నటుడు బహుమతి గ్రహీత మాడ్స్ మికెల్సెన్ సహా ఎందరో ప్రముఖ నటుల చిత్రాలు ఐఎఫ్ఎఫ్ఐలో ప్రదర్శనకు ఎంపికయ్యాయి. 2020 సెప్టెంబర్ 12వ తేదీన టొరంటో అంతర్జాతీయ ఫిలిం ఫెస్టివల్ వరల్డ్ ప్రీమియెర్ లో కూడా వింటర్ బర్గ్ చిత్రం ప్రదర్శించారు. 2020 సెప్టెంబర్ 24వ తేదీన నార్డిస్క్ ఫిలిం ఈ చిత్రాన్ని డెన్మార్క్ లో కూడా విడుదలయింది. 2020 అక్టోబర్ లో జరిగిన అడిలైడ్ ఫిలిం ఫెస్టివల్ లో కూడా దీన్ని ప్రదర్శించారు.
ప్రధాన మంత్రి కార్యాలయం
మతువా మహా మేళా ను సందర్శించవలసింది గా ప్రజల కు విజ్ఞప్తి చేసిన ప్రధాన మంత్రి
మతువా మహా మేళా ను పెద్ద సంఖ్య లో సందర్శించవలసింది అంటూ ప్రజల కు ప్రధాన మంత్రి శ్రీ నరేంద్ర మోదీ విజ్ఞప్తి చేశారు. దయ మరియు సేవ ల మార్గాన్ని చూపించినందుకు గాను శ్రీ శ్రీ హరిచంద్ ఠాకుర్ జీ కి ప్రధాన మంత్రి నమస్సులను అర్పించారు.
కేంద్ర మంత్రి శ్రీ శాంతను ఠాకుర్ యొక్క ట్వీట్ కు ప్రధాన మంత్రి సమాధానాన్ని ఇస్తూ, ఒక ట్వీట్ లో -
#MatuaMahaMela 2023 ఒక ముఖ్యమైన కార్యక్రమం.. ఇది మతువా సముదాయం యొక్క చైతన్యభరితం అయినటువంటి సంస్కృతి ని చాటిచెప్తుంది. ఈ మేళా ను ప్రజలు ఎక్కువ లో ఎక్కువ సంఖ్య లో సందర్శించవలసింది గా వారి కి నేను విజ్ఞప్తి చేస్తున్నాను. దయ మరియు సేవ ల యొక్క మార్గాన్ని చూపించినందుకు గాను శ్రీ శ్రీ హరిచంద్ ఠాకుర్ జీ కి మానవాళి సదా రుణపడి ఉంటుంది.’’ అని పేర్కొన్నారు.
"এক অত্যন্ত গুরুত্বপূর্ন অনুষ্ঠান হল #MatuaMahaMela2023, যেটি মতুয়া সম্প্রদায়ের স্পন্দমান সংস্কৃতিকে তুলে ধরে। আরো অনেকেই এই মেলা দেখুন, এই আমার অনুরোধ। দয়া ও সেবার পথ দেখানোর জন্য ঠাকুর শ্রীশ্রী হরিচাঁদ জীর প্রতি মানবজাতি চিরঋণী হয়ে থাকবে।"